Title: ประกาศกรมการค้าภายในเรื่อง ขอความร่วมมือผู้ประกอบการให้แจ้งราคาจำหน่ายสินค้า

ประกาศกรมการค้าภายใน

ประกาศกรมการค้าภายใน
เรื่อง 
ขอความร่วมมือผู้ประกอบการให้แจ้งราคาจำหน่ายสินค้า
------------------------

                        ตามที่คณะกรรมการข้อมูลข่าวสารของราชการ
ได้ให้ความเห็นชอบเกี่ยวกับการ
ส่งข้อมูลข่าวสารของราชการไปลงพิมพ์ในราชกิจจานุเบกษา
ตามพระราชบัญญัติข้อมูลข่าวสาร
ของราชการ พ.ศ. ๒๕๔๐ นั้น
                        เพื่อปฏิบัติให้เป็นไปตามความเห็นชอบของคณะกรรมการดังกล่าว
กรมการค้า
ภายใน
จึงออกประกาศเกี่ยวกับความร่วมมือผู้ประกอบการให้แจ้งราคาจำหน่ายสินค้า
ดังต่อไปนี้
                        ๑.
ให้ผู้ประกอบการสินค้าเหล็กเส้น ตะปูตอกไม้ กระเบื้อง ปูนซีเมนต์ แบตเตอรี่
ยางรถยนต์ ท่อพีวีชี สังกะสี สี หมวกนิรภัย สายไฟฟ้า
รถจักรยาน อลูมิเนียม ไม้อัด เครื่องใช้ไฟฟ้า 
แถบบันทึกเสียงและคอมแพคดิสก์ โทรศัพท์เคลื่อนที่ หลอดไฟฟ้า
หม้อหุงข้าวไฟฟ้า พัดลม 
ซอสปรุงรส ซีอิ้ว เครื่องผสมอาหารสำเร็จรูป (ซุป-ก้อน)
อาหารสำเร็จรูปบรรจุภาชนะผนึก (บะหมี่
กึ่งสำเร็จรูป, โจ๊ก, ข้าวต้ม) น้ำส้มสายชู น้ำปลา นมผง
นมข้น ยารักษาโรคแผนปัจจุบัน กาแฟผง
สำเร็จรูป 
น้ำดื่มบรรจุภาชนะ แป้งสาลี กระดาษและผลิตภัณฑ์กระดาษ ปลากระป๋อง
อาหารสัตว์ 
ผัก-ผลไม้กระป๋อง ผงซักฟอก สบู่ ยาสีฟัน แซมพูสระผม
แป้งฝุ่นโรยตัว ผ้าอนามัย นมสด 
เครื่องแบบนักเรียน รองเท้านักเรียน น้ำยากำจัดยุงและแมลง
ถ่านไฟฉาย น้ำมันพืช ผงชูรส 
เป็นต้น แจ้งราคาสินค้า ณ วันที่ ๑ กรกฎาคม ๒๕๔๐
ให้กรมการค้าภายในทราบ ภายในวันที่ ๑๕
กรกฎาคม ๒๕๔๐
                        ๒.
หากผู้ประกอบการมีความประสงค์จะเปลี่ยนแปลงราคาจำหน่ายตามที่
ได้แจ้งไว้แล้วตามข้อ ๑
ให้แจ้งราคาที่เปลี่ยนแปลงไปพร้อมเหตุผลให้กรมการค้าภายในทราบ
ล่วงหน้า ๑๕ วันก่อนวันนำสินค้าออกจำหน่าย

                                                ประกาศ
ณ วันที่ ๒๓ กุมภาพันธ์ พ.ศ. ๒๕๔๒
                                                            ร้อยโท
สุชาย  เชาว์ศิษฐ
                                                            อธิบดีกรมการค้าภายใน

[รก.๒๕๔๒/๗๕ง/๕๙/๒๑ กันยายน ๒๕๔๒]

                                                                                                สุรินทร์/พิมพ์
                                                                                                ๒๑/๐๓/๒๕๔๕